stanford-oval/wikipedia huggingface dataset:
Erkki Räikkönen
Tuotanto

Räikkönen oli ennen kirjailijanuraansa työssä muun muassa varastomiehenä, myllärinä, myyjänä ja merimiehenä. Räikkösen pääteos on romaanitrilogia Punainen harju, jossa hän kuvasi Nokian työväestön vaiheita 1880-luvulta sisällissodan kautta aina talvi- ja jatkosodan aikoihin saakka. Hänen esikoisromaaninsa Jämä palkittiin Pirkanmaan nuorisoromaanikilpailussa kilpailun ulkopuolella koska romaania pidettiin paremmin aikuisille tarkoitettuna. Räikkönen sai Weilin+Göösin kirjailijapalkinnon toisesta romaanistaan Rumba. Hänen viimeinen julkaistu teoksensa oli 1983 ilmestynyt avioliiton kriisiä ja 1970-luvun ammattiyhdistystoimintaa kuvannut romaani Juhani Väkevä.
Teokset

Jämä.  Helsinki:  Weilin+Göös, 1969.
Rumba.  Helsinki:  Weilin+Göös, 1970.
Punainen harju osa 1.  Espoo:  Weilin+Göös, 1975.  ISBN 951-35-1406-4.
Punainen harju osa 2.  Espoo:  Weilin+Göös, 1977.  ISBN 951-35-1447-1.
Punainen harju osa 3.  Espoo:  Weilin+Göös, 1979.  ISBN 951-35-1849-3.
Juhani Väkevä.  Espoo:  Weilin+Göös, 1983.  ISBN 951-35-2005-6.
Palkinnot

Valtion nuorisokirjailijapalkinto 1970
Weilin + Göösin palkinto 1970, 1975
Tampereen kaupungin palkinto 1970, 1971, 1976, 1978, 1980, 1984
Nokian kaupungin palkinto 1977, 1978
Brasilian yliopisto

| Universidade de Brasília |
| --- | --- |
  

Perustettu:  1962
Tyyppi:  Julkinen
Rehtori:  Roberto Armando Ramos de Aguiar
Dekaani:  Prof. Marco Amato (tutkimus ja syventävät opinnot)
Henkilökunta:  4 023
Opiskelijoita:  33 000
Jatko-opiskelijoita:  1 800 (tohtorikoulutus)
Sijainti:  Brasília, Brasilian liittopiiri  Brasilia
Yhteistyö:  CRUB, RENEX
Sivusto:  www.unb.br
Brasilian yliopisto (port. Universidade de Brasília, UnB) on merkittävä brasilialainen yliopisto maan pääkaupungissa Brasíliassa. Yliopistoa koskeva laki säädettiin vuonna 1961 ja yliopiston avajaiset olivat huhtikuussa 1962.
Yliopisto on yksi maan suurimmista ja arvostetuimmista liittovaltion rahoittamista yliopistoista. Yliopisto on monialainen yleisyliopisto, jossa on kuitenkin lisäksi muun muassa agronomis-eläinlääketieteellinen sekä teknisten tieteiden tiedekunta. Siihen kuuluu yhteensä 24 tiedekuntaa ja laitosta, joissa on kaikkiaan noin 50 eri opetusalan osastoa. Yliopisto on ollut opiskelemaan pyrkivien suosiossa ja sen pääsykokeista hyväksytyksi selviäminen on ollut tavallisesti vaikeata.
Yliopiston päärakennus ICC
Kansainvälisesti tunnettu brasilialainen arkkitehti Oscar Niemeyer suunnitteli yliopiston päärakennuksen, tieteen keskuslaitoksen (port. Instituto Central de Ciência, ICC).
Aiheesta muualla

Kuvia tai muita tiedostoja aiheesta Brasilian yliopisto Wikimedia Commonsissa
Yliopiston kotisivut
Caxias do Sul

| Caxias do Sul |
| --- | --- |

 lippu:  vaakuna
 Kaupungin sijainti
 Caxias do Sul
 Koordinaatit: 29°10′00″S, 51°11′00″W 
Valtio:  Brasilia
Osavaltio:  Rio Grande do Sul
Suuralue:  Nordeste Rio-Grandense
Ala-alue:  Caxias do Sul
Pinta-ala:  
 – Kokonaispinta-ala:  1 643 km²
Väkiluku (2011):  441 332
 – Väestötiheys:  268,8 as./km²
Lempinimi::  Pérola das Colônias
 
 www.caxias.rs.gov.br 
Infobox OKVirheellinen NIMI-arvo: 
Caxias do Sul [kahi-], on kaupunki Etelä-Brasiliassa, Rio Grande do Sulin osavaltiossa.
Italialaiset emigrantit perustivat kaupungin vuonna 1875.[lähde? ] Se sijaitsee 90 kilometriä Porto Alegresta pohjoiseen. Vuonna 2011 siellä asui 440 000 ihmistä.[lähde? ] Caxias do Sul on Brasilian viinintuotannon keskus. Siellä on myös metalliteollisuutta sekä yliopisto.
Aiheesta muualla

Kuvia tai muita tiedostoja aiheesta Caxias do Sul Wikimedia Commonsissa
Elle (elokuva)

| Elle |
| --- | --- |
 Virallinen juliste
Ohjaaja:  Paul Verhoeven
Käsikirjoittaja:  David Birke
Perustuu:  Philippe Djianin romaaniin Oh...
Tuottaja:   Saïd Ben Saïd  Michel Merkt 
Säveltäjä:  Anne Dudley
Kuvaaja:  Stéphane Fontaine
Leikkaaja:  Job ter Burg
Pääosat:   Isabelle Huppert  Laurent Lafitte  Anne Consigny  Charles Berling  Virginie Efira  Judith Magre  Christian Berkel  Jonas Bloquet  Alice Isaaz  Vimala Pons  Arthur Mazet  Raphael Lenglet  Lucas Prisor 
Valmistustiedot
Valmistusmaa:   Ranska  Saksa 
Tuotantoyhtiö:   SBS Productions  Twenty Twenty Vision Filmproduktion  France 2 Cinéma  Entre Chien et Loup  Proximus  Canal+  France Télévisions  OCS  Centre National du Cinéma et de L'image Animée  German Federal Film Board  Tax Shelter du Gouvernement Federal Belge  Casa Kafka Pictures  Belfius  Cinémage 7 Developpement 
Levittäjä:  Lucky Red Distribuzione
Ensi-ilta:   2016-05-2121. toukokuuta 2016 (Cannes)  2016-05-2525. toukokuuta 2016 (Ranska)  2016-12-099. joulukuuta 2016 (Suomi)  2017-02-1616. helmikuuta 2017 (Saksa)  
Kesto:  131 minuuttia
Alkuperäiskieli:  ranska
Aiheesta muualla
IMDb
Elonet
AllMovie
Infobox OKNimi-testi OK: 
Elle on vuonna 2016 ensi-iltansa saanut ranskalais-saksalainen jännityselokuva, jonka on ohjannut Paul Verhoeven. Elokuva kertoo naisesta (Isabelle Huppert), joka alkaa selvittämään raiskaajansa henkilöllisyyttä.
Elle sai ensi-iltansa Cannesin elokuvajuhlilla 21. toukokuuta 2016, missä se kilpaili Kultaisesta palmusta. Elokuva sai hyvän vastaanoton ja erityisesti Huppertin roolisuoritusta kehuttiin. Huppert sai roolistaan muun muassa Critics’ Choice- ja Golden Globe -palkinnot parhaasta naispääosasta.
Näyttelijät

| 0 | 1 | 2 |
| --- | --- | --- |
|  Isabelle Huppert   | … |  Michèle Leblanc    |
|  Christian Berkel   | … |  Robert   |
|  Anne Consigny   | … |  Anna   |
|  Virginie Efira   | … |  Rebecca, Patrickin vaimo   |
|  Laurent Lafitte   | … |  Patrick, Michèlen naapuri   |
|  Charles Berling   | … |  Richard   |
|  Alice Isaaz   | … |  Josie   |
|  Judith Magre   | … |  Irène Leblanc, Michèlen äiti   |
|  Vimala Pons   | … |  Hélène   |
|  Jonas Bloquet   | … |  Vincent, Michèlen poika   |
|  Lucas Prisor   | … |  Kurt, Michèlen alainen   |
|  Raphaël Lenglet   | … |  Ralph   |
Aiheesta muualla

Elle Internet Movie Databasessa (englanniksi)
Elle Elonet.
Elle Rotten Tomatoesissa. (englanniksi)
Elle Metacriticissä. (englanniksi)
Camilo Pascual

Camilo Pascual vuonna 1965.
Camilo Alberto Pascual Lus (s. 20. tammikuuta 1934) on kuubalainen baseballpelaaja (syöttäjä). Hän vaikutti MLB-tasolla vuosina 1954–1971.
Pascualin ammattilaisseurana oli pisimpään Minnesota Twins, joka vielä 1960-luvun alkuun kulki nimellä Washington Senators.
Pascual osallistui viiteen tähdistöotteluun vuosina 1959–1962 ja 1964. Hänen veljensä on baseballpelaaja Carlos Pascual.
Camilo Lorenzo Iglesias

Camilo Lorenzo Iglesias

Camilo Lorenzo Iglesias (7. elokuuta 1940 – 13. heinäkuuta 2020) oli espanjalainen roomalaiskatolinen piispa. Hänet vihittiin papiksi 23. joulukuuta 1966 ja nimitettiin Astorgan hiippakunnan johtoon 14. kesäkuuta 1995. Piispaksi vihkiminen seurasi 30. heinäkuuta. Pääkonsekraattorina toimi Mario Tagliaferri, jota avustivat Gabino Díaz Merchán ja José Diéguez Reboredo.
Caminemos Pisando la Senda de Nuestra Inmensa Felicidad

Caminemos pisando la senda de Nuestra Inmensa Felicidad (Kulkekaamme pitkin ylettömän onnellisuutemme polkua) on Päiväntasaajan Guinean kansallislaulu. Sen on säveltänyt ja sanoittanut Atanasio Ndongo Miyono. Laulun on ollut käytössä aina maan itsenäistymisestä vuonna 1968.
Doug McDermott

| Doug McDermott |
| --- | --- |

Henkilötiedot
Koko nimi:  Douglas Richard McDermott
Syntynyt: 3. tammikuuta 1992 (ikä 32) Grand Forks, Pohjois-Dakota
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  198 cm
Paino:  102 kg
Nyk. joukkue:  Indiana Pacers
Sarja:  NBA
NBA-varaus:  11. varaus, 2014 Denver Nuggets
Pelaajaura
Yliopistojoukkueet
2010–2014:   Creighton Bluejays
Seurajoukkueet
2014–2017 2017 2017–2018 2018 2018–:   Chicago Bulls  Oklahoma City Thunder  New York Knicks  Dallas Mavericks  Indiana Pacers
Aiheesta muualla
FIBA
Douglas Richard  ”Doug” McDermott (s. 3. tammikuuta 1992 Grand Forks, Pohjois-Dakota) on yhdysvaltalainen koripalloilija. Hän pelaa NBA-liigan Indiana Pacersissä.
Ura > Ennen ammattilaisuraa

McDermott voitti vuonna 2014 parhaalle yliopistopelaajalle vuosittain jaettavan John R. Wooden Awardin. Hän pelasi Creightonin yliopiston joukkueessa, jonka valmentajana toimi hänen isänsä Greg McDermott.
Ura > Chicago Bulls

McDermottin varasi NBA:han Denver Nuggets, 11. vuorolla varaustilaisuuden 2014 ensimmäisellä kierroksella, mutta hänen pelaajaoikeutensa siirtyivät jo varaustilaisuuspäivänä Chicago Bullsille. Bulls sai osana pelaajakauppaa McDermottin lisäksi Anthony Randolphin, kun Nuggetsiin siirtyivät Gary Harris, Jusuf Nurkić ja toisen kierroksen varausvuoro varaustilaisuudessa 2015.
McDermott pelasi Bullsissa kolmella kaudella. Tulokaskaudella 2014–2015 hänen peliaikansa jäi vähiin, keskiarvo 8,9 minuuttia ottelua kohden 36:n runkosarjaottelun jälkeen. Lisäksi hän pelasi kolme pudotuspeliottelua keskiarvolla 3,3 minuuttia ottelua kohden. Kaudella 2015–2016 hän sai jo paremmin vastuuta, 81 pelattua ottelua ja peliaikaa keskimäärin 23 minuuttia ottelua kohden. 19. helmikuuta 2016 hän ylsi 30:een pisteeseen Bullsin 116–106-kotivoittoon päättyneessä ottelussa Toronto Raptorsia vastaan. 14 näistä pisteistä tuli ottelun viimeisellä neljänneksellä. Myöhemmin keväällä hän pelasi neljä muutakin yli 20:n pisteen ottelua. McDermottin pistekeskiarvoksi koko kaudelta tuli 9,4 pistettä ottelua kohden.
McDermottin alkukautta 2016–2017 haittasi kaksi aivotärähdystä. Näistä jälkimmäinen tuli 12. marraskuuta pelatussa ottelussa Washington Wizardsia vastaan ja piti hänet sivussa liki kuukauden. 15. tammikuuta 2017 hän teki NBA-uransa uudeksi piste-ennätykseksi 31 pistettä Bullsin 108–104-kotivoittoon päättyneessä ottelussa Memphis Grizzliesiä vastaan. Valtaosa pisteistä, 20, tuli ottelun toisella neljänneksellä.
Ura > Oklahoma City Thunder

23. helmikuuta 2017 McDermott siirtyi kesken kauden Oklahoma City Thunderiin osana pelaajakauppaa. Thunder sai hänen lisäkseen Taj Gibsonin ja toisen kierroksen varausvuoron varaustilaisuudessa 2018, kun Bullsiin siirtyivät Joffrey Lauvergne, Anthony Morrow ja Cameron Payne. Bullsissa McDermott oli yli kymmenen pisteen keskiarvon vauhdissa, mutta Thunderissa hänen saamansa peliaika ja sen myötä myös pistetehot laskivat. Koko kauden keskiarvoiksi tulivat lopulta 22,8 minuuttia ja 9,0 pistettä ottelua kohden.
Ura > New York Knicks ja Dallas Mavericks

25. syyskuuta 2017, ennen kauden 2017–2018 alkua, McDermott vaihtoi seuraa toisen kerran vuoden sisällä siirryttyään New York Knicksiin osana pelaajakauppaa, jossa Thunder hankki Carmelo Anthonyn. Knicks sai kaupassa McDermottin lisäksi Enes Kanterin ja Thunderin Chicago Bullsilta aiemmin saaman vuoden 2018 toisen kierroksen varausvuoron.
Helmikuussa 2018 McDermott siirtyi kolmen seuran keskinäisissä kaupoissa loppukaudeksi Dallas Mavericksiin.
Ura > Indiana Pacers

Heinäkuussa 2018 McDermott solmi sopimuksen Indiana Pacersin kanssa.
Erik Källgren

| Erik Källgren |
| --- | --- |

Henkilötiedot
Syntynyt: 14. lokakuuta 1996 (ikä 27) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  90 kg
Seura
Seura:  Brynäs IF
Sarja:  SHL
Pelaajaura
Pääsarjaura:  2019–
Aik. seurat:  IK Oskarshamn (Allsv.) AIK IF (Allsv.) Tucson Roadrunners (AHL) Rapid City Rush (ECHL) TPS (SML) Växjö Lakers HC (SHL) Frölunda HC (SHL) [[Toronto Maple Leafs]] (NHL) Toronto Marlies (AHL) Utica Comets (AHL)
NHL-varaus:  183. varaus, 2015 Arizona Coyotes
Erik Gunnar Källgren (s. 14. lokakuuta 1996 Tukholma, Ruotsi) on ruotsalainen jääkiekkomaalivahti, joka pelaa Ruotsin pääsarjassa SHL-joukkue Brynäs IF:ssä.
Ura > Maajoukkueura

Källgren edusti Ruotsia alle 20-vuotiaiden MM-kilpailuissa vuonna 2016, jolloin hän toimi kuitenkin joukkueensa kolmosmaalivahtina Linus Söderströmille ja Felix Sandströmille, eikä pukenut yhteenkään otteluun. Yhteensä Källgren on pelannut kuusi nuorten maaottelua.
Carl Bartram

Carl Henrik Bartram (22. joulukuuta 1843 Rauma – 28. heinäkuuta 1936 Hämeenlinna) oli suomalainen lääkäri, kunnallispoliitikko ja kollegineuvos.
1600-luvun alussa Raumalle muuttaneeseen hollantilaiseen kauppiassukuun kuuluneen Carl Bartramin vanhemmat olivat  kauppalaivuri, kauppias Carl Fredrik Bartram ja Katarina Henriette Paqvalin. Hän pääsi ylioppilaaksi 1863 Turun kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 sekä lääketieteen lisensiaatiksi 1875.
Bartram oli aluksi Hämeenlinnan vt. piirilääkärinä vuosina 1876–1877 ja sen jälkeen lääkärinä muun muassa Raumalla, Iisalmessa ja Mikkelissä. Hän oli Hämeenlinnan kaupunginlääkärinä 1878–1908 sekä 7. Hämeen tarkk'ampujapataljoonan lääkärinä 1881-1903, Hämeen kutsuntapiirin lääkärinä 1882-1899 ja lääninvankilan lääkärinä 1897-1913. Tämän jälkeen Bartram toimi yksityislääkärinä Hämeenlinnassa. Hän oli 1878–1899 toimineen Hämeenlinnan kylpylaitoksen lääkärinä ja johtajana. Kaikkiaan Bartram toimi Hämeenlinnassa lääkärinä kuudenkymmenen vuoden ajan ja hän oli kuollessaan 92-vuotiaana Suomen vanhin lääkäri. Bartram sai kollegineuvoksen arvon 1892.
Bartram oli Hämeenlinnan kaupunginvaltuuston jäsenenä 1879–1905, valtuuston puheenjohtajana 1887–1894 ja 1899 sekä varapuheenjohtajana 1895–1896 ja 1898. Hän oli useita vuosikymmeniä Hämeenlinnana terveydenhoitolautakunnan ja kaupunginsairaalan johtokunnan puheenjohtajana. Bartramin aloitteesta Hämeenlinnaan perustettiin ensimmäiset yleiset uimalat ja hän vaikutti myös sähkö- ja vesilaitoksen perustamiseen kaupunkiin sekä Hämeenlinnan Rantapuiston uudistamiseen. Bartram oli Hämeenlinnan Säästöpankin hallituksen puheenjohtana kolmen vuosikymmenen ajan.
Brasilian yleisvaalit 2018

Brasilian yleisvaalit 2018 järjestettiin 7. lokakuuta 2018. Vaaleissa valittiin presidentti, varapresidentti ja kansalliskongressin jäsenet.
Jair Bolsonaro sai eniten ääniä presidentinvaalin ensimmäisellä kierroksella 7. lokakuuta 2018. Toinen kierros järjestettiin 28. lokakuuta 2018 Bolsonaron ja Fernando Haddadin välillä. Bolsonaro valittiin presidentiksi 55 prosentin ääniosuudella.
Tulokset > Presidentinvaali

| Ehdokas | Ehdokas | Puolue | 1>  kierros.Ääniä | 1>  kierros. % | 2>  kierros.Ääniä | 2>  kierros. % |
| --- | --- | --- | --- | --- | --- | --- |
|  | Jair Bolsonaro | PSL | 49 277 010 | 46,03 | 57 797 847 | 55,13 |
|  | Fernando Haddad | PT | 31 342 051 | 29,28 | 47 040 906 | 44,87 |
|  | Ciro Gomes | PDT | 13 344 371 | 12,47 |  |  |
|  | Geraldo Alckmin | PSDB | 5 096 350 | 4,76 |  |  |
|  | João Amoêdo | NOVO | 2 679 745 | 2,50 |  |  |
|  | Cabo Daciolo | PATRI | 1 348 323 | 1,26 |  |  |
|  | Henrique Meirelles | MBD | 1 288 950 | 1,20 |  |  |
|  | Marina Silva | REDE | 1 069 578 | 1,00 |  |  |
|  | Álvaro Dias | PODE | 859 601 | 0,80 |  |  |
|  | Guilherme Boulos | PSOL | 617 122 | 0,58 |  |  |
|  | Vera Lúcia | PSTU | 55 762 | 0,05 |  |  |
|  | José Maria Eymael | DC | 41 710 | 0,04 |  |  |
|  | João Vicente Goulart | PPL | 30 176 | 0,03 |  |  |

| Yhteensä | Yhteensä | Yhteensä | 107 050 673 | 100 % | 104 838 753 | 100 % |

| Hyväksyttyjä ääniä | Hyväksyttyjä ääniä | Hyväksyttyjä ääniä | 107 050 673 | 91,21 | 104 838 753 | 90,43 |
| Tyhjät äänet | Tyhjät äänet | Tyhjät äänet | 3 106 936 | 2,65 | 2 486 593 | 2,14 |
| Hylätyt äänet | Hylätyt äänet | Hylätyt äänet | 7 206 205 | 6,14 | 8 608 105 | 7,43 |
| Äänestäneitä | Äänestäneitä | Äänestäneitä | 117 364 560 | 79,67 | 115 933 451 | 78,70 |
| Pidättäytymisiä | Pidättäytymisiä | Pidättäytymisiä | 29 941 265 | 20,33 | 31 371 704 | 21,30 |
| Äänioikeutettuja | Äänioikeutettuja | Äänioikeutettuja | 147 305 825 |  | 147 305 155 |  |

Lähde: Globo (portugaliksi)
Aiheesta muualla

Kuvia tai muita tiedostoja aiheesta Brasilian yleisvaalit 2018 Wikimedia Commonsissa
Bruno Kirby

| Bruno Kirby |
| --- | --- |
 Kirby (oik.) vuonna 1972.
Henkilötiedot
Syntynyt: 28. huhtikuuta 1949  New York, Yhdysvallat
Kuollut: 14. elokuuta 2006 (57 vuotta) Los Angeles, Yhdysvallat
Ammatti:  näyttelijä
Näyttelijä
Aktiivisena:  1971–2006
Merkittävät roolit:  Pete Clemenza (Kummisetä osa II) Jess (Kun Harry tapasi Sallyn) Nicky (Operaatio Donnie Brasco)
Aiheesta muualla
IMDb 
Elonet
Bruno Kirby (28. huhtikuuta 1949 – 14. elokuuta 2006) oli yhdysvaltalainen näyttelijä, joka esiintyi muun muassa elokuvissa Kummisetä osa II (1974), Hyvää huomenta, Vietnam (1987), Kun Harry tapasi Sallyn (1989), Kaupunkicowboyt (1991) ja New Yorkin kadut (1995). Hänet nähtiin myös keinotekoisen Spinal Tap -yhtyeen jäsenenä pseudodokumentissa Hei me rokataan! (1984).
Kirby syntyi New Yorkissa nimellä Bruno Giovanni Quidaciolu, Jr. Hänen isänsä on näyttelijä Bruce Kirby. Kirby kuoli 57-vuotiaana nopeasti edenneeseen leukemiaan.
Aiheesta muualla

Bruno Kirby Internet Movie Databasessa. (englanniksi)
Bruno Kirbyn muistokirjoitus Helsingin Sanomissa[vanhentunut linkki]
Englannin kreivikunnat

Englannin kreivikunnat.
Englanti on jaettu 82 hallinnolliseen kreivikuntaan, joista kuusi on metropolikreivikuntia (metropolitan counties) ja loput 76 muita kreivikuntia (non-metropolitan counties). Jälkimmäiset jaetaan 26 shire-kreivikuntaan (shire counties) ja 50 yhtenäishallintopiiriin (unitary authorities). Lisäksi Suur-Lontoon alue (Greater London) ja Lontoon City muodostavat omat, muihin luokkiin kuulumattomat hallintoyksikkönsä.
Nykyiset hallinnolliset kreivikunnat vastaavat vain osittain Englannin historiallisia kreivikuntia, joita on 39. Lisäksi Englanti jaetaan 47 muodolliseen eli seremonialliseen kreivikuntaan, joista monet käsittävät kaksi tai useammankin hallinnollisen kreivikunnan.
Metropolikreivikunnat

Metropolikreivikunnat ovat kokonaan kaupungeista ja kaupunkiseuduista muodostuvia tiheään asuttuja alueita. Näissä kreivikunnissa suuri osa päätäntävallasta on delegoitu alaspäin kaupungeille sen jälkeen kun Margaret Thatcherin hallitus lakkautti kreivikuntien valtuustot vuonna 1986.
Suur-Manchester
Merseyside
Etelä-Yorkshire
Tyne ja Wear
Länsi-Midlands
Länsi-Yorkshire
Shire-kreivikunnat

Shire-kreivikunnat ovat ei-metropolikreivikuntia, jotka muodostuvat useammista hallintopiireistä (districts). Shire-nimitys tulee siitä, että näistä kreivikunnista suurimman osan (ei kuitenkaan kaikkien) nimi päättyy -shire. Nämä kreivikunnat ovat harvemmin asuttuja kuin metropolikreivikunnat ja useimmat yhtenäishallintopiirit. Kaikissa shire-kreivikunnissa alueellisella hallinnolla on kaksi tasoa: kreivikunta ja hallintopiiri.
Shire-kreivikuntia on 26:
| 0 | 1 | 2 |
| --- | --- | --- |
|  Buckinghamshire  Cambridgeshire  Cumbria  Derbyshire  Devon  East Sussex  Essex  Gloucestershire  Hampshire  |  Hertfordshire  Kent  Lancashire  Leicestershire  Lincolnshire  Norfolk  North Yorkshire  Northamptonshire  Nottinghamshire  |  Oxfordshire  Somerset  Staffordshire  Suffolk  Surrey  Warwickshire  West Sussex  Worcestershire  |
Yhtenäishallintopiirit

Yhtenäishallintopiirissä on vain yksi alueellisen hallinnon taso – hallintopiiri. Näissä kreivikunnissa ei ole kreivikunnanvaltuustoja, vaan päätöksenteko tapahtuu hallintopiirin tasolla (paitsi Isle of Wightillä, jossa on vain kreivikunnanvaltuusto, ei piirivaltuustoja). Suurin osa yhtenäishallintopiireistä on pieniä ja keskisuuria kaupunkeja.
Yhtenäishallintopiirejä on 56:
| 0 | 1 | 2 |
| --- | --- | --- |
|  Bath and North East Somerset  Bedford  Blackburn with Darwen  Blackpool  Bournemouth, Christchurch and Poole  Bracknell Forest*  Brighton and Hove  Bristol  Central Bedfordshire  Cheshire East  Cheshire West and Chester  Cornwall  County Durham  Darlington  Derby  Dorset  East Riding of Yorkshire  Halton  Hartlepool  |  Herefordshire  Isle of Wight  Kingston upon Hull  Leicester  Luton  Medway  Middlesbrough  Milton Keynes  North East Lincolnshire  North Lincolnshire  North Somerset  Northumberland  Nottingham  Peterborough  Plymouth  Portsmouth  Reading*  Redcar and Cleveland  Rutland  |  Scillynsaaret  Shropshire  Slough*  South Gloucestershire  Southampton  Southend-on-Sea  Stockton-on-Tees  Stoke-on-Trent  Swindon  Telford and Wrekin  Thurrock  Torbay  Warrington  West Berkshire*  Wiltshire  Windsor and Maidenhead*  Wokingham*  York  |
* Vaikka Berkshiren kreivikunnanvaltuusto lopetti toimintansa vuonna 1998, shire-kreivikuntaa ei koskaan virallisesti lakkautettu. Tämän vuoksi Berkshiren alueella sijaitsevia kuutta yhtenäishallintopiiriä ei yleensä lasketa Englannin kreivikunniksi (non-metropolitan county) samalla tavalla kuin muita yhtenäishallintopiirejä.
Suur-Lontoo

Suur-Lontoon alue muodostaa oman hallinnollisen alueensa, joka ei kuulu mihinkään kreivikuntaan. Alue koostuu 32 kaupunkipiiristä ja Lontoon Citystä, ja se muodostaa myös lordiluutnantin johtaman muodollisen kreivikunnan. Suur-Lontoossa on oma aluevaltuusto (London Assembly) ja pormestari (Mayor of London) sekä piirivaltuusto jokaisessa kaupunkipiirissä.
Käännös suomeksi
Eteläntöyhtökuku

| Eteläntöyhtökuku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Kukut Coua
Laji::  verreauxi
Kaksiosainen nimi
 Coua verreauxi  A. Grandidier, 1867 
Katso myös
   Eteläntöyhtökuku Wikispeciesissä   Eteläntöyhtökuku Commonsissa 
Infobox OKNimi-testi OKIUCN-testi OK: 
Eteläntöyhtökuku (Coua verreauxi) on käkilintu. Lajin nimesi ranskalainen Alfred Grandidier 1867 maanmiehensä Jules Verreauxin kunniaksi. Uhanalaisuusluokitukseltaan laji on merkitty elinvoimaiseksi.
Koko ja ulkonäkö

Pitkäpyrstöinen, päältä ruskeanharmaa, alta vaaleampi. Siivissä ja pyrstön kärjessä valkoista kirjailua.
Esiintyminen

Laji elää vain Madagaskarin etelä- ja lounaisosissa ja on saaren kotoperäinen eläin. Sen kanta on vaarantunut puuhiilen teossa vaadittavien metsänhakkuiden seurauksena. Vain pieni osa kannasta elää suojelualueilla. Suotuisalla paikalla lajin kanta on runsas.
Elinympäristö

Piikkipensaikot.
Ravinto

Etupäässä pensaissa elävät selkärangattomat. Ruokailee myös maassa.
Carsten Jørgensen

| Mitalit> Maa:   Tanska.Miesten suunnistus.MM-kilpailut  | Mitalit> Maa:   Tanska.Miesten suunnistus.MM-kilpailut  | Mitalit> Maa:   Tanska.Miesten suunnistus.MM-kilpailut  | Maa:   Tanska> Miesten suunnistus. |
| --- | --- | --- | --- |
|  Kultaa | Grimstad 1997 | viesti |  |
|  Pronssia | Detmold 1995 | normaalimatka |  |
| EM-kilpailut  | EM-kilpailut  | EM-kilpailut  |  |
|  Hopeaa | Roskilde 2004 | viesti |  |
|  Pronssia | Sümeg 2002 | viesti |  |
Miesten yleisurheilu
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Kultaa | Oeiras 1997 | henkilökohtainen |  |
Carsten Jørgensen (s. 25. lokakuuta 1970 Hillerød) on tanskalainen suunnistaja ja kestävyysjuoksija.
Suunnistuksen MM-kilpailuissa 1995 Detmoldissa Jørgensen suunnisti normaalimatkan pronssia. Grimstadin MM-kilpailuissa 1997 hän suunnisti viestikultaa Torben Skovlystin, Chris Terkelsenin ja Allan Mogensenin kanssa.
Maastojuoksun EM-kilpailuissa 1997 Oeirasissa Jørgensen voitti Euroopan-mestaruuden. 4. huhtikuuta 1998 hän juoksi 10 000 metrillä uuden Tanskan ennätyksen 27.54,76. 27. syyskuuta 1998 puolimaratonin MM-kilpailuissa hän juoksi uuden Tanskan ennätyksen 1.01.55 sijoittuen 17:nneksi. Maastojuoksun MM-kilpailuissa Belfastissa 1999 hän sijoittui pitkällä matkalla 16:nneksi.
Kestävyysjuoksussa Jørgensen edustaa seuratasolla Blovstrød Løverneä. Suunnistuksessa hän on edustanut muun muassa Farum Tisvilde OK:ta, OK Ravinenia, Tisvilde Hegn OK:ta ja Trollhättans SOK:ta. Jørgensenin valmentajana on toiminut Olli-Pekka Kärkkäinen.
Erik Kraemer

Erik Kraemer vuonna 2022
Erik Kraemer on suomalainen laulaja, muusikko ja näyttelijä. Hän on laulanut useissa yhtyeissä ja näytellyt musikaaleissa. Kraemer tunnetaan sekä rokkilaulajana että musikaalirooleistaan. Rock-kokoonpanoja ja -projekteja ovat olleet esimerkiksi progemetallibändi Simulacrum, Infinite Visions yhdessä Timo Tolkin kanssa, Circus of Rock -projekti sekä oma sooloprojekti KRAEMER, joka on lähinnä melodista hard rockia ja jonka on julkaissut Frontiers Music.